બીજી બાજુ, સનાતની સમાજના અમુક લેભાગુ આગેવાનો તેમજ સતપંથ સમાજના અમુક લેભાગુ આગેવાનો સાથે મળીને આપના અખબારના માધ્યમથી, હમેશથી સમાજમાં એવો જુઠ્ઠો સંદેશો આપતા રહ્યા છે કે સતપંથીઓ પર સનાતનીઓ દ્વારા અન્યાય થઇ રહ્યો છે. સતપંથીઓને તેમના હક્કથી વંચિત રાખવામાં આવે છે. રોજ રોજના આવા જુઠ્ઠાણા સામે કોઈએ આજ દિવસ સુધી કોઈ ખાસ વિરોધ ન કરેલ ના કારણે, આપના દ્વારા ફેલાયેલ આ જુઠ્ઠાણા અમુક લોકોના મનમાં ઘર કરી ગયા અને તેઓ સતપંથ અને સનાતન સમાજના લેભાગુ આગેવાનો, કે જેમને મવાળો કહેવામાં આવે છે, તેવા મવાળોના હાથના રમકડા બની ગયા. અને આવા લોકો પોતાના અંગત સ્વાર્થના કારણે પોતાના રોટલા સેકવા માટે બન્ને સમાજો એટલે કે સતપંથ સમાજ અને સનાતન સમાજ વચ્ચેની અથડામણોને વધુ તીવ્ર કરી દીધી.